ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: Разкриване на социална услуга – Резидентна грижа за деца без увреждания

Дами и господа общински съветници,

В с. Кайнарджа, общ. Кайнарджа има функциониращ Център за настаняване от семеен тип за деца без увреждания с капацитет 8 деца. Този център е социална услуга от резидентен тип, която предоставя жизнена среда за пълноценното израстване и развитие на деца, лишени от родителска грижа за които към момента няма възможност за връщане в биологичното семейство, настаняване при роднини или приемно семейство. Центъра работи повече от десет години като за този период бяха настанени десетки деца. Ползата от този център е безспорна, от една страна за децата в нужда и от друга разкриваме нови работни места. В центъра се осигурява среда близка до семейната, психологична подкрепа, както и социална защита. Провеждат се дейности свързани с подготовката за самостоятелен живот и автономност. Децата получават здравни грижи и образователна подкрепа. Община Кайнарджа възнамерява да разкрие още един такъв център.

Предвид на гореизложеното предлагам Общинския съвет да приеме следното

РЕШЕНИЕ:

На основание чл. 21, ал. 1, т. 23 и ал.2 от Закона за местното самоуправление и местната администрация Общински съвет Кайнарджа дава съгласие Община Кайнарджа да разкрие социална услуга „Резидентна грижа за деца и младежи от 5 до 18 години в поземлен имот с идентификатор 35242.600.1087 с начин на трайно ползване „За друг обществен обект, комплекс“ по кадастралната карта и кадастралните регистри на с. Кайнарджа, общ. Кайнарджа АОСЧ № 1912 от 29.08.2023 г.

ЛЮБЕН СИВЕВ

Кмет на Община Кайнарджа

ДЙ/ДЙ